Gintautas Šulija

Gintautas Šulija (g. 1978 m. rugpjūčio 2 d. Vilniuje) – teisininkas, verslo teisės advokatas, teisėtyrininkas komercininkas,  Kazimiero Simonavičiaus universiteto docentas, socialinių mokslų srities (teisės krypties) daktaras,  teisės mokslų daktaras  (Dr. jur.).

Išsilavinimas 
1996–2001 m. Vilniaus universiteto (VU) Teisės fakultete baigė vienpakopes (vientisąsias) teisės studijas, įgijo teisininko kvalifikaciją. Vėliau VU Teisės fakulteto Baudžiamosios teisės katedroje baigė doktorantūros studijas. Gavęs Frankfurto prie Maino universiteto (Vokietija) stipendiją,  šio universiteto Teisės fakultete 2003 metais vokiečių kalba baigė teisės magistro (LL.M.), o vėliau – ir doktorantūros studijas kaip Vokietijos akademinių mainų tarnybos (DAAD) stipendininkas. 2007 m. Kembridžo universiteto Kristaus Kūno koledže () baigė podiplomines teisės studijas, teisės magistras (LL. M.). Stažavosi Bonos Gustavo Stresemanno institute, Bonos Jean Monnet regioniniame centre  (Vokietija), Kylio Christiano Albrechto universitete (Vokietija), Turku (Abo) akademijos Žmogaus teisių institute (Suomija), Lundo universiteto Teisės fakultete (Švedija).

Mokslinė ir akademinė veikla
Nuo 1999 m. iki  2002 m. Teisės instituto Kriminologinių tyrimų skyriaus specialistas. 2005 m. gegužės 6 d. VU Teisės fakultete apgynė mokslų daktaro disertaciją tema „Baudos bausmė ir jos skyrimas“, socialinių mokslų (teisės krypties) daktaras.  Frankfurto universiteto Teisės fakulteto Civilinės ir civilinio proceso katedroje anglų kalba parengė ir 2010 m. vasaros semestro metu puikiai () apgynė mokslų daktaro disertaciją (darbo vadovė prof. Marina Wellenhofer). Teisės mokslų daktaras (Dr. jur.). Disertacijos pagrindu tarptautinė mokslo leidykla Peter Lang international Academic Publishers išleido Gintauto Šulijos monografiją apie standartines sutarčių sąlygas tarptautinėje prekyboje (). Mokslinių interesų sritys - sandorių ir aviacijos teisė, Europos privatinė teisė, finansinis reguliavimas.

Nuo 2008 m. dėsto komercinės teisės kursus įvairiose Lietuvos aukštosiose mokyklose Lietuvos ir užsienio studentams. Kazimiero Simonavičiaus universiteto (KSU) docentas. KSU Teisės fakulteto Tarybos narys, KSU Teisės fakulteto socialinis partneris. 2010 m. Tarptautinės teisės ir verslo aukštosios mokyklos Viešosios teisės katedros lektorius. Nuo 2010 m. ISM Vadybos ir ekonomikos universiteto (Vilniuje) lektorius. 2012 m. Teisės instituto Teisinės sistemos tyrimo skyriaus mokslo darbuotojas. 2013 m. Lietuvos aukštųjų mokyklų teisės studijų studentų konkurso „Mano Europa. Mano teisės“ Komisijos pirmininkas. Kazimiero Simonavičiaus universiteto Teisės fakulteto Studentų mokslinės draugijos „Kriterijus“ garbės narys (už reikšmingą paramą ir pritarimą studentų idėjoms 2013-2014 mokslo metais).

Lietuvos Respublikos baudžiamojo kodekso komentaro bendraautoris (kartu su prof. V. Paviloniu, J. Prapiesčiu, G. Švedu ir kt.). Parengė ir paskelbė mokslinių straipsnių teisės mokslo žurnaluose „Teisė“ (VU), „Teisės problemos“ (LTI), „Jurisprudencija“ (MRU).  Gintautas Šulija skelbia publikacijas sutarčių, mokesčių, aviacijos teisės, kita teisine tematika Lietuvos ir užsienio leidiniuose (D. Britanijos Oksfordo universiteto „Oxford University Press“, JAV Kembridžo „Lincoln Institute of Land Policy“; politikos ir ekonomikos žurnale „Valstybė“ ir kt.).

Teisinė praktika 
2002-2004 m. advokatų kontoros „Lideika, Petrauskas, Valiūnas ir partneriai“ (dabar „Valiūnas ir partneriai Ellex“)  asocijuotasis teisininkas, iki 2003 m. rugsėjo 11 d. advokato padėjėjas. Nuo 2003 metų rugsėjo 11 dienos praktikuojantis advokatas.  2007-2008 m. dirbo tarptautinės advokatų kontoros „Fried, Frank, Harris, Schriver & Jacobson“  Londono biuro samdomu advokatu. Konsultavo  aviacijos ir kitų komercinių sandorių  klausimais, atstovavo sprendžiant ginčus užsienio jurisdikcijose (Anglijoje ir Velse, Egipte ir kt.).  

2008 m. spalio 17 d. įsteigė advokatų kontorą „Šulija ir partneriai“ ir jai vadovavo. Nuo 2011 m. rugsėjo 8 d. advokatų profesinės bendrijos „Šulija Partners Law Firm Vilnius“ steigėjas, vadovas (seniūnas) ir advokatas. 2016 metais Gintautas Šulija teisininkų kataloge „Legal 500“ nurodomas kaip pirmaujantis Lietuvos advokatas laivybos ir transporto srityje. Šio katalogo duomenimis, departmentas, vadovaujamas G. Šulijos, yra sukaupęs  „įspūdingos patirties orlaivių įsigijimo, pardavimo, nuomos ir finanavimo srityse”.  Kaip rekomenduojamas Lietuvos advokatas transporto, komercinės, bendrovių teisės srityse G. Šulija nurodomas  „Who is who legal“ ir „Chambers Rankings (Europe)“. 

Įvairių seminarų teisine tematika lektorius, bendradarbiaujant su įvairiomis įstaigomis (UAB „Mokesčių srautas“, VšĮ „Tobulėkim“, VšĮ „Teisės ir valdymo institutas“ ir kt.). Teikia spaudai viešus komentarus teisiniais klausimais.

Bibliografija 
  Baudos bausmė ir jos skyrimas (daktaro disertacija): socialiniai mokslai, teisė (01 S); Vilniaus universitetas. Vilnius : [s.n.], 2005. 170 p.: iliustr., lent. UDK: 343.244(043.3) ; UDK: 331.109(474.5)(043.3).
 Standard Contract Terms in Cross-Border Business Transactions. A Comparative Study from the Perspective of European Union Law.  Frankfurt am Main, Berlin, Bern, Bruxelles, New York, Oxford, Wien, 2011. XXXIV, 262 pp.  ISBN 978-3-631-60343-7 hb.  (Hardcover)
 Lietuvos Respublikos baudžiamojo kodekso komentaras. 1 tomas, 1-98 str. (kartu su A. Abramavičiumi, Agne Baranskaite, A. Čepu, R. Drakšu, Anna Drakšiene, Oleg Fedosiuk, Giriumi Ivoška, Antanu Jatkevičiumi, A. Miliniu, V. Miliumi, V. Paviloniu, J. Prapiesčiu, D. Soloveičiku, G. Švedu. Redaktorius: Jonas Prapiestis. LR baudžiamojo kodekso komentaras I dalis.  Teisinės informacijos centras, 2004 (Vilnius: Vilniaus spauda). - 565 psl. ISBN kodas: 7555752.
Malinauskaitė  J.,  Šulija  G.,  Šulija  V.   Kontrabanda:  kontrolė  ir   prevencija  Lietuvoje.   –  Vilnius:  Muitinės   departamentas prie Finansų ministerijos, Teisės institutas, 2002.  
 Sutarties laisvės principas ir jo taikymo ribos: analizė tarptautinių aviacijos sandorių pavyzdžiu. Lietuvos teisės institutas, ISSN 1392-1592, „Teisės problemos”, Nr. 4 (78), 2012, pp. 26-48
 Unfair Suretyships in Lithuania (pp. 401-415) //  Regulating Unfair Banking Practices in Europe: the Case of Personal Suretyships, Weatherill S., Ciacchi A. (eds.) Oxford University Press 2010 (bendraautoris)
 Reform of the Property Tax and Problems of Real Estate Appraisal for Taxation Purposes in Transitional Economies of Central and Eastern Europe // the Lincoln Institute of Land Policy, Cambridge, MA 2138-3400 USA, January 2006  (bendraautoris)
 Concept of Corporate Criminal Liability and Problems of its Application in Lithuania (lt.   Juridinių   asmenų   baudžiamosios   atsakomybės  samprata   ir   taikymo  problemos Lietuvoje)  //  Mykolas Romeris   University  Law  Review   „Jurisprudencija“,   No.  41 (33), 2003, p. 91-105 (bendraautoris)
 Juridinių asmenų baudžiamosios atsakomybės samprata ir taikymo problemos Lietuvoje. Jurisprudencija, [S.l.], v. 41, n. 33, p. 91-105, Rgp. 2014. ISSN 2029-2058 (bendraautoris)
 ''Reform of the Property Tax and Problems of Real Estate  Appraisal for Taxation Purposes   in   Transiti onal   Economies   of   Central   and   Eastern   Europe'    (lt. „Nekilnojamojo   turto   apmokestinimo   bei   nekilnojamojo   turto   vertinimo apmokestinimo tikslais  reforma Rytų ir Vidurio Europos pereinamosios ekonomikos valstybėse“)   (bendraautoris)
 Komercinių ginčų sprendimas Anglijos teismuose // Žurnalas „Valstybė“, Nr. 9 (53), 2011, 64-67 pp.

Literatūra 
 Gintautas Šulija (biografija) // Vytautas Andriulis, Aldona Bentkuvienė. Teisės instituto mokslininkų darbų bibliografija. Lietuvos Respublikos teisingumo ministerija, Lietuvos teisės institutas, 2002 m., Vilnius, 153 psl.

Šaltiniai

Nuorodos
 Advokatų profesinės bendrijos „Šulija Partners Law Firm Vilnius" tinklavietė (anglų, rusų ir vokiečių k.)

Lietuvos verslo teisės advokatai
Lietuvos dėstytojai
Lietuvos teisės mokslininkai